Diari Oficial de la Generalitat Valenciana


Sumari del DOGV 8601, del 29-07-2019 (2019/7361)

RESOLUCIÓ de 16 de juliol de 2019, del director general de LABORA Servei Valencià d'Ocupació i Formació, per la qual s'amplien els terminis per a la contractació de les persones joves qualificades i per a la justificació de la subvenció establits en la Resolució de 13 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8601

Data del DOGV
:   29-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7361


Data del document
:   16-07-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2019, del director general de LABORA Servei Valencià d'Ocupació i Formació, per la qual s'amplien els terminis per a la contractació de les persones joves qualificades i per a la justificació de la subvenció establits en la Resolució de 13 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil. [2019/7361]  
  
El 17 de maig de 2019 es va publicar en el Diari Oficial de la Generalitat Valenciana la Resolució de 13 de maig de 2019, del director general de LABORA, Servei Valencià d'Ocupació i Formació, per la qual es convoca per a l'exercici 2019 el programa d'incentius a la contractació de persones joves qualificades per entitats locals, en el marc del Sistema Nacional de Garantia Juvenil.  
La part resolutiva sis de la Resolució de 13 de maig de 2019 estableix: «2. La contractació de les persones seleccionades haurà de tindre lloc després de la resolució de concessió de la subvenció i en el termini màxim de dos mesos des de la data de notificació d'aquesta.» Per la seua banda, la part resolutiva catorze estableix: «1. La justificació de la subvenció concedida s'efectuarà en el termini de dos mesos des de la notificació de la resolució de concessió [...].»  
Atés que els exigus terminis establits en la Resolució de 13 de maig de 2019 obligarien que els processos de selecció de persones joves qualificades es desenvoluparen durant el mes d'agost i que, així mateix, no es perjudiquen drets de tercer, és aconsellable ampliar els terminis esmentats per a no comprometre el desenvolupament dels processos de selecció i garantir l'adequada execució d'aquest programa.  
En virtut del que s'ha exposat, i de conformitat amb la disposició final primera de l'Ordre 7/2017, de 10 d'abril; l'article 70.1 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Ampliar en un mes el termini de dos mesos fixat inicialment per a la contractació de persones joves qualificades i per a la justificació de la subvenció, establit en les parts resolutives sis i catorze de la Resolució de 13 de maig de 2019.  
Aquesta resolució entrarà en vigor el dia de la signatura.  
Contra aquesta resolució, que posa fi a la via administrativa, s'hi podrà interposar un recurs contenciós administratiu en el termini de dos mesos comptadors de l'endemà de la publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa; o un recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren pertinent.  
  
València, 16 de juliol de 2019.- El director general de LABORA Servei Valencià d'Ocupació i Formació: Enric Nomdedéu i Biosca.